شي مرات الضروف كتخليني مضطر نتصنت لشي حد و هو كيهضر، و كتصيبني واحد الحالة من الذهول ان هاد الشخص ميمكنش يكون انسان طبيعي و داك المخ عندو لي كيصيفط الإشارات و كيرتب الكلمات لا بد أن يكون مخ ديال الحولي مكانه الحقيقي وسط المقلة مع الزيت و البصل، ميمكنش يكون هاد العقل عندو مؤهل للتفكير و التخطيط، كيقولي راسي و علاش راك باقي هنا كتصنت ليه فكنرد عليه  ان هناك اعتبارات كالذوق و سن المتحدث ميمكنش نتجاهلو، و لكن فنفسي كنتمنى نعيش فالهدوء بعيدا على كاع هاد الصداع و الضجيج بلا طحين كيما كيقولو، هاد البولشيت كيخليني نتمنى من كل قلبي ان لا اتشارك هذه البقعة من الارض مع شي حد بحالو كنتمنى نعيش فقط في هدوء وسط مزيج من اللونين الأخضر و الأزرق حيت انا جد مرهق ..صدق من قال حقا لم ترهقنا الهزائم بقدر ما أرهقتنا البهائم